DOI: 10.14457/tu.the.2017.606
title: การศึกษาความพึงพอใจสินค้าและบริการปูนซีเมนต์ผงกลุ่มผู้ผลิตโรงงานคอนกรีตผสมเสร็จในจังหวัดนครสวรรค์ (conjoint analysis)

description: ภาพรวมตลาดปูนซีเมนต์ของไทยในปี 2560 ความต้องการใช้ปูนซีเมนต์ในประเทศไทยมีปริมาณลดลงเล็กน้อยเมื่อเทียบกับปี 2559 โดยปริมาณการใช้ปูนภายในประเทศมาจากงบประมาณลงทุนภาครัฐ ส่วนความต้องการของภาคครัวเรือนและภาคเอกชนยังคงชะลอตัว ในขณะที่การส่งออกมีปริมาณลดลงเล็กน้อยเทียบกับปี 2559 แต่สถานการณ์ตลาดมีการแข่งขันกันมากขึ้น เพราะอุปทาน ปูนซีเมนต์โดยรวมมีมากกว่าอุปสงค์ภายในประเทศ เพื่อที่จะหลีกหนีการแข่งขันทางด้านราคาโดยเน้นงานบริการ หาสินค้าพิเศษตามที่ลูกค้าต้องการออกสู่ตลาดมากขึ้น จึงเป็นที่มาของการริเริ่มศึกษาเรื่องความพึงพอใจในสินค้าและบริการปูนซีเมนต์ผง การศึกษาเรื่องความพึงพอใจสินค้าและบริการปูนซีเมนต์ผงกลุ่มผู้ผลิตโรงงานคอนกรีตผสมเสร็จ ในจังหวัดนครสวรรค์(Conjoint Analysis) มีวัตถุประสงค์เพื่อศึกษาความพึงพอใจในการซื้อสินค้าและบริการปูนซีเมนต์ผงของผู้ประกอบการโรงงานผลิตคอนกรีตผสมเสร็จและผลิตภัณฑ์คอนกรีตสำเร็จรูป และเพื่อศึกษาความสัมพันธ์ของคุณลักษณะสินค้าและบริการปูนซีเมนต์ผงจากการประยุกต์ใช้เทคนิคการวิเคราะห์องค์ประกอบร่วม (Conjoint Analysis)  การศึกษานี้ผู้วิจัยใช้ข้อมูลประเภทปฐมภูมิ (Primary Data) จากการเก็บแบบสอบถาม การสัมภาษณ์เชิงลึก และวิธีการวิเคราะห์ความองค์ประกอบร่วม (Conjoint Analysis) จากผลการศึกษา พบว่า ผู้ตอบแบบสอบถามส่วนใหญ่เป็นเพศชาย ที่มีช่วงอายุระหว่าง 30-39 ปี มีสถานภาพสมรส โดยส่วนใหญ่จบการศึกษาระดับปริญญาตรีร้อยละ 70 ดำรงตำแหน่งเป็นเจ้าของธุรกิจ/ทายาท ซึ่งอายุการประกอบธุรกิจอยู่ในช่วง 0-10 ปี และจำนวนสาขาของธุรกิจส่วนใหญ่มีเพียง 1 สาขา และสินค้าที่ผลิตเป็นสินค้าคอนกรีตผสมเสร็จ อีกทั้งยังไม่ได้มีการประกอบธุรกิจประเภทอื่นๆ และงานส่วนใหญ่เป็นประเภทงานชาวบ้าน โดยพฤติกรรมของกลุ่มตัวอย่าง คือ ในรอบ 1 เดือนมักซื้อสินค้าและบริการปูนซีเมนต์ผงอย่างต่อเนื่อง อยู่ในช่วง 150-300 ตันต่อเดือน ซึ่งจำนวนตราสินค้าที่ซื้อในปัจจุบันมีอยู่เพียง 1 ตรา โดยมีเหตุผลหลักในการตัดสินใจเลือกคือเรื่องเชื่อมั่นในตราสินค้า และจากประสบการณ์ในปัจจุบันสิ่งที่กลุ่มตัวอย่างพึงพอใจสำหรับการซื้อสินค้าและบริการปูนซีเมนต์ผงคือ เรื่อง คุณภาพสินค้า สุดท้ายสิ่งที่กลุ่มตัวอย่างต้องการให้มีการปรับปรุง/พัฒนาในอนาคตคือเรื่องบริการเสริมอื่นๆ เช่น การบริการทางเทคนิคหลังการขายนอกจากนี้ การวิเคราะห์องค์ประกอบร่วม (Conjoint Analysis) พบว่า คุณลักษณะที่ ให้ค่าความสำคัญมากที่สุด คือ ราคาที่จ่ายเพิ่มขึ้น ด้วยค่าความสำคัญ (Important Value) คิดเป็นร้อยละ 41.622 เมื่อเทียบกับคุณลักษณะอื่นๆ รองลงมาคือ การจัดกิจกรรมลูกค้าสัมพันธ์ ด้วยค่าความสำคัญคิดเป็นร้อยละ 22.624 การบริการที่ปรึกษาทางด้านเทคนิค และการบริการที่ปรึกษาด้านการตลาด มีค่าความสำคัญอยู่ที่ร้อยละ 20.268 และร้อยละ 15.486 และหากพิจารณาในระดับของปัจจัย พบว่า ระดับความพึงพอใจ (Utility) คุณลักษณะการบริการที่ปรึกษาทางเทคนิคนั้น กลุ่มตัวอย่างมีความชอบต่อการบริการด้านวัตถุดิบ เครื่องจักร และระบบการผลิต ในด้านคุณลักษณะการบริการที่ปรึกษาด้านการตลาด พบว่า กลุ่มตัวอย่างมีความชอบต่อการบริการที่ปรึกษาทางการตลาดด้านการทำ Brand ในพื้นที่มากที่สุด ในด้านคุณลักษณะการจัดกิจกรรมลูกค้าสัมพันธ์ พบว่ากลุ่มตัวอย่างมีความชอบต่อกิจกรรมท่องเที่ยวต่างประเทศมากที่สุด และสุดท้ายคุณลักษณะราคาที่เพิ่มขึ้น พบว่า กลุ่มตัวอย่างมีความชอบต่อราคาที่เพิ่มขึ้น 30 บาทมากที่สุด โดยสรุปแล้ว คุณลักษณะของสินค้าและบริการปูนซีเมนต์ผงรูปแบบใหม่ที่กลุ่มตัวอย่างต้องการเป็นดังนี้คุณลักษณะการบริการที่ปรึกษาทางเทคนิคด้านวัตถุดิบ , เครื่องจักร และระบบการผลิตคุณลักษณะการบริการที่ปรึกษาทางการตลาดด้านการทำ Brand ในพื้นที่คุณลักษณะกิจกรรมลูกค้าสัมพันธ์เรื่องการท่องเที่ยวต่างประเทศคุณลักษณะระดับราคาที่ยินดีจ่ายเพิ่มขึ้นโดยจ่ายเงินเพิ่มขึ้นจากเดิม 30 บาท/ตัน